Վարդուհի Վարդերեսյան

Վարդուհի Կարապետի Վարդերեսյան (Մահացել է Վարդուհի Վարդերեսյանը), հայ մեծանուն դերասանուհի, ՀԽՍՀ և ԽՍՀՄ ժողովրդական արտիստ։

Հայաստանի արվեստի վաստակավոր գործիչ Գևորգ Աբաջյանի կինն է։

 Կենսագրություն 
Ծնվել է 1928 թվականի մարտի 19-ին, Ռումինիայի մայրաքաղաք Բուխարեստում։ Դերասան, թատերագետ Գևորգ Աբաջյանի կինն է։ 1946 թվականին տեղափոխվել է Հայաստան։ Առաջին բեմելը եղել է Նուբարաշենի ինքնագործ թատրոնում։ 1947 թվականին ընդունվել է Լենինականի դրամատիկական թատրոնին կից ստուդիա և նույն թվականից խաղացել է թատրոնում։ 1958 թվականից տեղափոխվել է Երևանի Սունդուկյանի անվան թատրոն։ Կերտել է բազմաթիվ դերեր թատրոնում՝ Շիրվանզադեի «Պատվի համար»՝ Մարգարիտ, Չեխովի «Բալենու այգի»՝ Ռանևսկայա, Դյուրենմաթի «Ծեր տիկնոջ այցը»՝ Քլերի Ցախնասյան, Սարոյանի «Իմ սիրտը լեռներում»՝ Ջոնի, Շանթի «Հին աստվածներ»՝ Իշխանուհի և այլն։ Խաղացել է նաև արևմտահայ դերերում՝ «Պաղդասար աղբար»՝ Անույշ և այլն։ Նկարահանվել է «Պատվի համար», «Մոր սիրտը», «Ճանապարհ դեպի կրկես», «Հայրիկ», «Կարինե» և այլ ֆիլմերում։ Հայաստանի Ազգային ռադիոյի ոսկե ֆոնդում ունի ավելի քան 100 ձայնագրություն։ 1958 թվականից նկարահանվել է հեռուստաներկայացումներում, ի դեպ՝ եղել է առաջին հեռուստաներկայացման դերասանուհիներից։ 1985 թվականին հրավիրվել է Սիրիայի Հալեպ քաղաքի «Ադամյան» թատրոն, որտեղ արժանացել է ոսկե մեդալի։ Ստացել է բազմաթիվ պետական բարձրագույն պատվոգրեր, մրցանակներ, շնորհակալագրեր։ 1965 թվականին արժանացել է ՀԽՍՀ, 1988 թվականին՝ ԽՍՀՄ ժողովրդական արտիստի կոչմանը։ 1995 թվականին պարգևատրվել է ՀՀ Մովսես Խորենացու մեդալով, 2001 թվականին՝ Երևանի պատվավոր քաղաքացու կոչումով, 2013 թվականին՝ Սուրբ Մեսրոպ Մաշտոցի շքանշանովՀայաստանի Հանրապետության շքանշանով և մեդալներով պարգևատրելու մասին։

 Ընտանիքը 
Ամուսինը՝ Գևորգ Աբաջյան, թատերագետ և գրականագետ
Ավագ որդին՝ Վահրամ Աբաջյան, դիվանագետ
Կրտսեր որդին՝ Սուրեն Աբաջյան, դաշնակահար

 Ֆիլմագրություն 
 Տարի  Ֆիլմ  Դեր1955  Հասցեատիրոջ որոնումները  Արևիկ1956  Պատվի համար  Մարգարիտ Էլիզբարովա1957  Մոր սիրտը  Մարիամ1959  Թռիչք անդունդի վրայով  Գայանե1960  Հյուսիսային ծիածան  Նունե1962  Քայլեր  գլխավոր դեր1963  Ճանապարհ դեպի կրկես  Մարո1964  Մսյո Ժակը և ուրիշները  Զարուհի1967  Կարինե  փաստաբանի կինը1969  Մորգանի խնամին  Մագթաղ1970  Միջնորդ տեր-պապան  Փեփրոնիա 1972  Հայրիկ  Նվարդ, Հովսեփի կինը1973  Մհերի արձակուրդային արկածները 1979  Երկնագույն առյուծ  Անթառամ1984  Ջոն արքա (ֆիլմ-ներկայացում)  թագուհի Էլեոնորա2002  Ճանապարհորդություն 

 Պարգևներ և մրցանակներ 
 ՀԽՍՀ ժողովրդական արտիստ (1965 թվականի մարտի 11)
 ԽՍՀՄ ժողովրդական արտիստ (1988)
 Ժողովուրդների բարեկամության շքանշան
 «Պատվո նշան» շքանշան (1956 թվականի հունիսի 27)
 Մովսես Խորենացու մեդալ(1995)
 ՀԽՍՀ պետական մրցանակ
 Երևանի պատվավոր քաղաքացի (2001)
 Արտավազդ մրցանակաբաշխության Վարդան Աճեմյանի և Արուս Ասրյանի անվան մրցանակ «Տիկնոջ այցելությունը» ներկայացման մեջ Կլարա Ցախանասյանի դերի համար
 Սուրբ Մեսրոպ Մաշտոցի շքանշան (2013)
 Գյումրու պատվավոր քաղաքացի (2013)

 Գրականություն Վ. Վարդերեսյանի մասին 
 Ալեքսանդր Արաքսմանյան, Վարդուհի Վարդերեսյան, Երևան, «Հայաստան», 1972, 64 էջ։

 Ծանոթագրություններ 

 Արտաքին հղումներ 
Հայ թատրոնի դիցուհին
Վարդուհի Վարդերեսյան. չերևակված կինոժապավեններ

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Կատեգորիա:Ռումինիայից Հայաստան արտագաղթածներ